Lav et referat af nedenstående tekst:

Tekst:
Nordjyllands Politi er onsdag til stede ved Frydenstrand Skolen i Frederikshavn, efter at man tirsdag modtog en anmeldelse om, at en ukendt person havde blottet sig overfor mindst én elev. - Vi er til stede på skolen med blandt andet vores mobile politistation samt med vores forebyggelsesbetjente, der patruljerer omkring skolen til fods, ligesom vores kørende beredskab også lægger vejen forbi, siger politikommissær Philip R. Larsen, der leder Nærpoliti og Forebyggelse hos politiet i Frederikshavn. Patruljeringen sker for at sikre trygheden i området omkring skolen. Ifølge politiets efterforskning forsvandt manden efter sin ugerning fra stedet i retning mod området omkring Engparken. Har fået flere tip Politiet efterforsker lige nu sagen og har allerede fået flere henvendelser fra offentligheden, hvilket danner grundlag for politiets videre arbejde med sagen. - Dem siger vi tak for. Det har givet efterforskningen gode spor at gå efter, så det har stor værdi for vores arbejde med at opnå gennembrud i sagen, siger Philip R. Larsen, der ikke kan udtale sig yderligere om den igangværende efterforskning. Politiet vil - afhængig af situationen - formentlig være mere synlig end normalt i Frederikshavn i de kommende dage. Har man oplysninger i sagen, kan man ringe til Nordjyllands Politi på telefonnummer 114.

Referat:
Anmeldelse om blotter har fået politiet til at være mere synlige ved skole.